**Ministru kabineta noteikumu projekta „Par Ministru kabineta 2003. gada 23.decembra noteikumu Nr. 735 „Noteikumi par Latvijas Republikas Aizsardzības ministrijas un Lielbritānijas un Ziemeļīrijas Apvienotās Karalistes Aizsardzības ministrijas Aizsardzības ģeogrāfiskās un satelītizlūkošanas aģentūras saprašanās memorandu par sadarbību kartēšanā/ģeodēzijā un ģeogrāfisko materiālu apmaiņu” atzīšanu par spēku zaudējušiem”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta iekārtas likuma 31. panta pirmās daļas 2. punkts. |
|  2. | Pašreizējā situācija un problēmas  | Latvijas Republikas Aizsardzības ministrijas (turpmāk – AiM) un Lielbritānijas un Ziemeļīrijas Apvienotās Karalistes Aizsardzības ministrijas Aizsardzības ģeogrāfiskās un satelītizlūkošanas aģentūras saprašanās memorands par sadarbību kartēšanā, ģeodēzijā un ģeogrāfisko materiālu apmaiņu (turpmāk – Saprašanās memorands) starp Aizsardzības ministriju un Lielbritānijas un Ziemeļīrijas Apvienotās Karalistes Aizsardzības ministrijas Aizsardzības ģeogrāfiskās un satelītizlūkošanas aģentūru tika parakstīts 2004.gada 10.martā un bija spēkā desmit gadus.Ņemot vērā, ka Saprašanas memorands bija spēkā līdz 2014.gada 10.martam, bija nepieciešams izvērtēt pašreizējā memoranda redakciju un sagatavot jaunu memoranda projektu atbilstoši pašreizējām savstarpējām vajadzībām kartēšanas, aeronavigācijas kartēšanas, ģeodēzijas un līdzīgos (saistītos) ģeogrāfiskos jautājumos. |
|  3. | Saistītie politikas ietekmes novērtējumi un pētījumi | Nav attiecināms |
|  4. | Tiesiskā regulējuma mērķis un būtība | Šī Saprašanās memoranda mērķis ir veicināt savstarpēju sadarbību starp Latvijas Republikas AiM un Lielbritānijas un Ziemeļīrijas Apvienotās Karalistes Aizsardzības ministriju ģeogrāfiskās informācijas jomā.  |
|  5. | Projekta izstrādē iesaistītās institūcijas | Latvijas Republikas Aizsardzības ministrijai, Nacionālajiem Bruņotajiem spēkiem (NBS), Latvijas Ģeotelpiskās informācijas aģentūrai (LĢIA) un Lielbritānijas un Ziemeļīrijas Apvienotās Karalistes Aizsardzības ministrijai sadarbojoties. |
|  6. | Iemesli, kādēļ netika nodrošināta sabiedrības līdzdalība | Projekta joma skar tikai AiM, NBS un LĢIA, līdz ar to sabiedrības pārstāvji netika iesaistīti projekta izstrādē. |
|  7. | Cita informācija | Papildus saistības Latvijas Republikai šis projekts neuzliek. Vienošanās tiks īstenota AiM, NBS un LĢIA piešķirto valsts budžeta līdzekļu ietvaros, papildu valsts budžeta finansējums nav nepieciešams. |

**Anotācijas II, III, IV, V un VI sadaļa – nav attiecināma.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās AiM. |
| 2. | Projekta izpildes ietekme uz pārvaldes funkcijām | Projekts tiks izpildīts esošo pārvaldes funkciju ietvaros  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms.  |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms.  |
| 6. | Cita informācija | Nav.  |

Aizsardzības ministrs R.Vējonis

Iesniedzējs:

Valsts sekretārs J.Sārts

15.04.2014, 16:29

383

I.Ekmane

67335184, fakss 67212307

ilona.ekmane@mod.gov.lv